ལྷིང་འཇགས་ཀྱི་མཚན་མོ་སླེབས་པས།མཚན་བགྲོད་ལ་གོམས་པའི་སྲིན་བྱ་འུག་པའི་ཚོགས་བྲེལ་བྲེལ་འཚུབ་འཚུབ་ཀྱིས་མཚན་གཅིག་གི་བྱ་བའི་འགོ་བརྩམས་པ་དང་།ང་རང་ལྟ་བུ་ཤོག་སྙིགས་ཀྱི་ཕུང་པོར་ཤི་འཐམ་རོ་འཐམ་བྱེད་མཁན་ཚོ་ཡང་།ཆེས་དབེན་འཇམ་གྱི་ཁོར་ཡུག་དེ་རྒྱབ་ལྗོངས་སུ་བྱས་ནས།རི་རྒྱལ་ལྷུན་པོའི་གཏོས་དང་མཉམ་པའི་སྔོན་བྱོན་མཁས་དབང་དུ་མའི་རིན་ཐང་གཞལ་བར་དཀའ་བའི་ལྗགས་རྩོམ་དག་ལ་པད་མའི་མཚོ་ལ་ངང་ངུར་ཁྱུ་ཚོགས་འདུ་བ་བཞིན་རེ་རེ་བཞིན་ལོངས་སུ་སྤྱོད་པའི་སྐལ་བཟང་བྱུང་།